अपने साधनका निरीक्षण करें
जो निष्काम भावसे दूसरेके परोपकारके लिये दूसरोंकी सेवा करता है उसको किसी बातका डर नहीं है। जैसे हैजा, प्लेग, टीबी आदि की बीमारीमें निधड़क होकर उनकी सेवा करें, सेवा करने वालेको किसी बातका डर नहीं है। हमने तो बहुत उत्साहसे ऐसे काम किये हैं हमें तो कुछ नहीं हुआ है। निष्काम भावसे जो भी काम किया जाता है वह कल्याण करनेवाला है।
रहस्यकी बात बताई जाती है - गीताजीके एक-एक चरणमें रहस्यकी बात भरी हुई है। गीताजीमें प्रवेश करके उसको धारण करनेसे उसका कल्याण हो जाये उसमें तो कहना ही क्या है। वह दूसरोंका भी कल्याण कर सकता है भगवान्ने गीताजीमें कहा हैकर्मण्येवाधिकारस्ते मा फलेषु कदाचन । मा कर्मफलहेतुर्भूर्मा ते सङ्गोऽस्त्वकर्मणि ॥
(गीता २/४७) अर्थात् - तेरा कर्म करनेमें ही अधिकार है, उसके फलोंमें कभी नहीं। इसलिये तू कर्मोंके फलका हेतु मत हो तथा तेरी कर्म न करनेमें भी आसक्ति न हो।
इसको धारण करनेसे बहुत जल्दी उद्धार हो जाता है। जीवित अवस्थामें भी उसका फल मिल जाता है।
कर्म करनेमें ही तेरा अधिकार है, तेरा फलमें अधिकार नहीं है। फल देना तो परमात्माके अधिकारकी चीज है। अधिकारका यह भाव लेना चाहिये कि मेरा हक नहीं है। अगर अपना हक मान लिया तो उस कर्मका जितना हक होगा, उतना ही मिलेगा।
भगवान् रामकी दृष्टिसे १४ वर्ष तक, राज्यपर मेरा अधिकार नहीं है। भरत कहता है मेरा अधिकार नहीं है। वहाँ दोनोंके त्यागकी प्रंशसा है। यह निष्काम-भाव है। भरतजीने राज्यका काम किया पर
उसका उपभोग नहीं किया।
ब्राह्मणको गाय दान देनेके बाद उसकी सेवा की जा सकती है, पर उसका दूध नहीं पीया जा सकता। ऐसे ही कर्म करनेमें ही अपना अधिकार है, फलमें अपना अधिकार नहीं है। कोई भी उत्तम कर्म किया जावे उसको अच्छी तरहसे करे पर फलमें अधिकार नहीं माने।
कर्मफलका हेतु मत बन। अगर तू कर्मफलका हेतु बन जायेगा तो तुमको भोगना पड़ेगा, और मुक्ति नहीं मिलेगी। फलको छोड़नेसे ही मुक्ति होती है। न तो वाणीसे यह कहें कि मैंने यह बढ़िया काम किया और न मनमें अभिमान करे। कर्म करके उसके फलमें भी आसक्ति नहीं रखें। न उसमें अहंता ममता रखें, न आसक्ति रखें, न वासना रखें उनसे अपना सम्बन्ध ही नहीं जोड़ें। जैसे पुण्य कर्म करे तो उसको स्वर्ग मिलेगा, स्वर्गके बाद फिर उसको यहाँपर (मृत्यु लोकमें) आना पड़ेगा। उससे आना-जाना नहीं मिटा। सब काम भगवद् अर्थ करें जिससे कल्याण होता है।
कर्म न करनेमें भी तुम्हारी प्रीति नहीं होनी चाहिये। कर्म करनेमें ममता, आसक्ति आदि नहीं रखनी चाहिये ।
(यह लेख पेड नं. 91 पृष्ठ संख्या 41, 42, 43 से लिया गया है।) नारायण नारायण नारायण श्रीमन्नारायण नारायण नारायण..
अपने साधनका निरीक्षण करें जो निष्काम भावसे दूसरेके परोपकारके लिये दूसरोंकी सेवा करता है उसको किसी बातका डर नहीं है। जैसे हैजा, प्लेग, टीबी आदि की बीमारीमें निधड़क होकर उनकी सेवा करें, सेवा करने वालेको किसी बातका डर नहीं है। हमने तो बहुत उत्साहसे ऐसे काम किये हैं हमें तो कुछ नहीं हुआ है। निष्काम भावसे जो भी काम किया जाता है वह कल्याण करनेवाला है। रहस्यकी बात बताई जाती है - गीताजीके एक-एक चरणमें रहस्यकी बात भरी हुई है। गीताजीमें प्रवेश करके उसको धारण करनेसे उसका कल्याण हो जाये उसमें तो कहना ही क्या है। वह दूसरोंका भी कल्याण कर सकता है भगवान्ने गीताजीमें कहा हैकर्मण्येवाधिकारस्ते मा फलेषु कदाचन । मा कर्मफलहेतुर्भूर्मा ते सङ्गोऽस्त्वकर्मणि ॥ अर्थात् - तेरा कर्म करनेमें ही अधिकार है, उसके फलोंमें कभी नहीं। इसलिये तू कर्मोंके फलका हेतु मत हो तथा तेरी कर्म न करनेमें भी आसक्ति न हो। इसको धारण करनेसे बहुत जल्दी उद्धार हो जाता है। जीवित अवस्थामें भी उसका फल मिल जाता है। कर्म करनेमें ही तेरा अधिकार है, तेरा फलमें अधिकार नहीं है। फल देना तो परमात्माके अधिकारकी चीज है। अधिकारका यह भाव लेना चाहिये कि मेरा हक नहीं है। अगर अपना हक मान लिया तो उस कर्मका जितना हक होगा, उतना ही मिलेगा। भगवान् रामकी दृष्टिसे चौदह वर्ष तक, राज्यपर मेरा अधिकार नहीं है। भरत कहता है मेरा अधिकार नहीं है। वहाँ दोनोंके त्यागकी प्रंशसा है। यह निष्काम-भाव है। भरतजीने राज्यका काम किया पर उसका उपभोग नहीं किया। ब्राह्मणको गाय दान देनेके बाद उसकी सेवा की जा सकती है, पर उसका दूध नहीं पीया जा सकता। ऐसे ही कर्म करनेमें ही अपना अधिकार है, फलमें अपना अधिकार नहीं है। कोई भी उत्तम कर्म किया जावे उसको अच्छी तरहसे करे पर फलमें अधिकार नहीं माने। कर्मफलका हेतु मत बन। अगर तू कर्मफलका हेतु बन जायेगा तो तुमको भोगना पड़ेगा, और मुक्ति नहीं मिलेगी। फलको छोड़नेसे ही मुक्ति होती है। न तो वाणीसे यह कहें कि मैंने यह बढ़िया काम किया और न मनमें अभिमान करे। कर्म करके उसके फलमें भी आसक्ति नहीं रखें। न उसमें अहंता ममता रखें, न आसक्ति रखें, न वासना रखें उनसे अपना सम्बन्ध ही नहीं जोड़ें। जैसे पुण्य कर्म करे तो उसको स्वर्ग मिलेगा, स्वर्गके बाद फिर उसको यहाँपर आना पड़ेगा। उससे आना-जाना नहीं मिटा। सब काम भगवद् अर्थ करें जिससे कल्याण होता है। कर्म न करनेमें भी तुम्हारी प्रीति नहीं होनी चाहिये। कर्म करनेमें ममता, आसक्ति आदि नहीं रखनी चाहिये । नारायण नारायण नारायण श्रीमन्नारायण नारायण नारायण..